Hoc est transcriptum quarumdam litterarum sigillo uenerabili et religiosi uiri fratris Hugonis de Fonteromano prioris prioratus sanctorum Geminorum lingonensis diocesis executoris super gracia reuerendo patre in Christo domino Guillermo dicti gracia episcopo lingonense a sede apostolica concessa in sirico et cera uiridi sigillatorum formam cuiusdam processus ipsius executoris continentur quare tenor talis est et sequitur per hunc modum. Uenerabilibus et religiosis ac discretis uiris uniuersis et singulis abbatibus prioribus et decanis prepositis, archipresbiteris, ecclesiarum rectoribus, capitulis, collegiis et conuentibus, ceterisque personis ecclesiasticis, secularibus et regularibus, exemptis et non exemptis in ciuitate et diocesis lingonensis constitutis ac aliis quibusque quos presens negocium tangit uel tangere poterit quomodolibet infuturum. Frater Hugo de Fonteromano humilis prior sanctorum Geminorum lingonensis diocesis executor ad infrascripta unacum subscriptis collegis nostris sub dignitatis nomine et certa forma a sede apostolica et per ipsius sedis litteras specialiter deputatus salutem in Domino et mandatis nostris primo uernis apostolicis firmiter obedire, litteras sanctissimum fatris et domini nostri domini Clementis diuina prouidencia pape sexti unam uidelicet grossam et alteram executoriam uera ipsius bulla plumbea scilicet grossam cum filis de serico rubei croceique coloris et executoriam cum coedula canapis more solito curie romane bullatas nobis nomine et pro parte uenerendi in Christo patris ac domini domini Guillermi Dei gracia episcopi lingonensis canonica notario publico et testibus infrascriptis presentatas, nos cum ea qua dicuit reuerencia noueritis recepisse quarum litterarum uidelicet grosse tenor dinoscitur esse talis: Clemens episcopus seruus seruorum Dei uenerabili fratri Guillermo episcopo lingonense salutem et apostolicam benedictionem deuocionis tue probata sinceritas quam ad nos et apostolicam sedem habere dignosceris promerentur ut personam tuam sinceris affectibus prosequentes peticionibus tuis quantum cum Deo possumus fauorabiliter animamus. Hinc est quod nos tuis deuotis supplicationibus inclinati ut ecclesias et monasteria ac loca ecclesiastica eorumque personas tuarum ciuitatis et diocesis lingonensis exempta et non exempta in quibus tibi uisitationis officium de iure uel consuetudine competit possis per aliquam uel aliquas personam seu personas ydoneas quam uel quas ad id duxeris deputandam seu eciam deputandas semel dumtaxat uisitare necnon uisitationis officium in diuersis ecclesiis et monasteriis... die prout decenter et honeste fieri poterit nichil tamen ommittendo de hiis que per personas ipsas debent fieri circa huiusmodi officium exercere... uisitationis huiusmodi tibi debitas ab eisdem ecclesiis monasteriis locis et personis taliter uisitatis secundum morem antiquitus... in pecunia numerata recipere moderatas. Non obstantibus quibuscumque constitucionibus a felicis recordacionis... benedicto Christo et quibuslibet aliis romanis pontificibus predecessoribus nostris in contrarium editis seu priuilegiis... generalibus uel specialibus de quibus quorumque totis tenoribus de uerbo ad uerbum in nostris litteris oporteat fieri mentis... uel totaliter non inserta effectus huiusmodi gracie impediri ualeat quomodolibet uel differi fraternitati tue... omnino hominum liceat hanc paginam nostre concessionis infringere uel ei ausu temerario contraire. Si quis... omnipotentis Dei et beatorum Petri et Pauli apostolorum eius se nouerit incursurum. Datum Auinione quarta nona.... Littera uero executoria predicta sic incipit: Clemens episcopus seruus seruorum Dei dilectis filiis abbati monasterio... Geminorum ac decano ecclesie sancti Mathuti de Barro super Albam lingonensis diocesis salutem et apostolicam benedictionem... probata sinceritas quam ad nos et apostolicam sedem habere dinoscitur promerentur ut personam suam sinceris affectibus... cum Deo possimus fauorabiliter animamus et tum et sic finit. Quocirca discretioni uestre per apostolica scripta mandamus quatinus... nostrum per nos uel aliud seu alios faciatis auctoritate nostra personam seu personas quam uel quas idem episcopus ad predictum uisitationis officium... ut permittitur deputandam uel deputandas ad illud admitti dictoque episcopo uel procuratori suo pro eo procuraciones predictas iuxta huiusmodi concessionis nostre tenorem semel dumtaxat integraliter exhiberi. Non obstantibus omnibus superdictis aut si aliquibus communiter uel diuisim a sede predicta sic indultum quod interdici suspendi uel excommunicari non possint per litteras apostolicas non facientes plenam et expressam ac de uerbo ad uerbum de indulto huiusmodi mentionem. Contradictores per censuram ecclesiasticam appellatione proposita compescendo. Datum Auinione quarta nona aprilis pontificatus nostri anno quarto. Post quarum litterarum prononciationem et receptionem firmius nomine et pro parte dicti domini episcopi Lingonis cum instancia requisiti ut ad executionem earumdem procedere curaremus. Nos igitur prior sanctorum Geminorum executor prefatus uolentes mandatum apostolicum supradictum nobis in hac parte directum reuerenter exequi ut tenemur uos omnes et singulos abbates... nos prepositos archipresbiteros ecclesiarum rectores capitula collegia et conuentus ac alias personas ecclesiasticas seculares et regulares exemptas et non exemptas cuiuscumque dignitatis ordinis uel condicionis existant in eisdem ciuitate et diocesis lingonensis constitutis in quibus et locis nostris exemptis et non exemptis eidem domino episcopo uisitationis officium de iure uel consuetudine competit primo secundo tercio et peremptorie auctoritate apostolica qua fungimur in hac parte requirimus et monemus singulariter et diusim ac nichilominus nobis et nostrum singulis in uirtute sancte obediencie et sub excommunicationis pena discrete precipiendo mandamus quatinus personam seu personas quam uel quas idem dictus episcopus ad predictum uisitationis officium... ut premittitur deputandam uel deputandas semel dumtaxat liberaliter et absque contradicione qualibet admittatis. Necnon uisitationis officium in diuersis ecclesiis monasteriis una die prout decenter et honeste fieri poterit nichil tamen ommittendo de hiisque per personas ipsas debent fieri circa huiusmodi officium exercere permittatis dictoque domino episcopo uel procuratori suo eius nomine et pro ipso de procurationibus sibi ratione uisitationis predicte debitis a nobis ecclesiis monasteriis... et totis nostris predictis taliter uisitantis secundum morem antiquitus laudabiliter et rationabiliter obseruatum infra quindecim dies a die qua nos ecclesias monasteria et loca nostra huiusmodi fueritis taliter uisitati continue numerandos quorum quinque pro primo, quinque pro secundo et reliquos quinque pro tercio et peremptorio competentique termino ac monicione canonica nobis et nostrum singulis assignamus respondere in pecunia numerata semel dumtaxat sine difficultate qualibet et eisdem procuraciones eidem domino episcopo uel dicto procuratori suo exhibere integraliter procuratis et etiam studeatis iuxta predictarum apostolicarum continenciam litterarum. Quod si forsam mandatis nostris huiusmodi immo uernis apostolicis contempseritis contumaciter obedire in nos omnes et singulos supradictos ac contradictores quolibet et rebelles dictumque dominum episcopum uel personam siue personas quas ab id ut predicitur duxerit deputandas aut procuratorem suum predictum impedientes quomodolibet impremissis seu impedientibus aut eorum alterum dantes auxilium consilium uel fauorem publice uel occulte exnunc prout extunc singulariter in singulas excommunicacionis in capitula uero collegia et conuentus ecclesiarum et monasteriorum predictorum suspensionis et in ecclesias ac monasteria predicta interdicti in hiis scriptis sentencias promulgamus. Scituri quod alias contra huiusmodi sentencias sustinentes et eorum quemlibet grauius procedemus iustitia mediante. Absolitione omnium et singulorum qui prefatas nostras sententias aut earum aliquam incurrerint nobis uel superiori nostro tantummodo reseruata. Prefatas quoque litteras apostolicas et hunc nostrum processum penes dictum dominum episcopum uel eius procuratores omnino uolumus remanere et non per nos aut quemuis alium contra ipsius dominum episcopum aut eius procuratorem uoluntatem quomodolibet detineri. Contrarium uere facientes prefatis sentenciis per nos lattis ipso facto canonica monicione premissa uolumus decernimus subiacere, uolumus autem et mandamus uobis si fecieritis copiam fieri de premissis nostris tamen sumptibus et expensis. Per hunc autem processum nostrum uolumus nec intendimus in aliquo preiudicare collegis quominus ipsi uel corporaliter possint seu possit seruato tamen hoc nostro processu in huiusmodi negocio procedere quociens eis et eorum cuilibet uidebitur expedire. Ceterum cum ulteriori executioni huiusmodi negocii nequeamus intendere quod ad presens pluribus arduis et ineuitabilibus nostris et nostri prioratus predicti negociis impediti, uenerabilibus religiosis ac discretis uiris dominis sancti Amatoris, sancti Martini et sancti Gengulphi lingonensum prioratuum prioribus magistris Iohanni de Tercialenta Remondo de Ualleaurea canonicis ac officialis lingonensis magistro Nycholao de Buxeroliis canonico ebroicense uniuersisque et singulis decanatuum ruralium decanis in ciuitate et dyocesis lingonensis constitutis eorumque loca tenentibus necnon quibusque ecclesiarum paroichialum rectoribus et curatis ciuitatis et... predictarum ac eorum cuilibet insolidum. Ita quod in hiis exequendis alter ipsorum alterum non expectet, super ulteriori executione presentis negocii... commictimus uices nostras donec eas ad nos duxerimus reuocandas. Quibus et eorum cuilibet insolidum in uirtute sancte obediencie et sub... pena quam in ipsos et eorum quemlibet trium dierum post quam super hoc fuerunt requisiti seu fuerit requisitus canonica monicione premissa... hiis septis si ea que in presentibus mandantur contempserit seu distulerit continuanter adimplere discrete percipiendo mandamus... ipsi uel eorum alter qui super hoc ab eodem domino episcopo aut eius procurator fuerint requisiti seu fuerit requisitus predictas litteras apostolicas et hunc nostrum processum ac omnia et singula in eis contenta nobis et coram nobis ac aliis et in locis de quibus expedierit publicent legant significent et incurrent publicari legi significari et intimari faciant et procurant omniaque et singula in eis contenta uobis in hac parte commissa plenarie exequantur iuxta traditam seu directam a sede apostolica super hoc nobis formam. Ita tamen quod in preiudicium dicti domini episcopi nichil noleant attemptare nec circa suprascriptas sentencias per nos lattas absoluendo relaxando uel suspendendo illas aliquid mutare. Et si contingat nos inpremissis quandoque procedere non intendimus propter hoc commissionem nostram huiusmodi in aliquo reuocare nisi de reuocatione ipsa plena et expressa mencio haberetur. In quorum omnium testimonium et certitudinem pleniorem presentes litteras processum nostrum huiusmodi continentes per Clementem Guillermum publicum infrascriptum notarium scribi et publicari mandauimus ac sigilli nostri fecimus appensione muniri. Acta sunt... infra prioratum nostrum sanctorum Geminorum predictum uidelicet in camera in qua pernoctare consueuimus. Anno Domini millesimo trecentesimo quadragesimo (sexto?)... indictione quartadecima uicesimo die mensis iulii circa horam uesperarum, pontificatus dicti domini nostri pape anno quinto. Presentibus... et religiosis ac discretis uiris fratribus Guillelmo de Tardo subpriore Guidone de Choilleyo Coutancis nostris dicti prioratus nostri magistro... de Uillagusana clerico canonico lausanense publico apostolica auctoritate notario Henrico de Altostipite domicello bisuntinensis diocesis et Iohanne dicto grassot curie senonensis uocatis specialiter et rogatis testibus ad premissa. Et ego Iohannes de Fontanis clericus lingonensis dyocesis publicus auctoritate imperiale notarius presens transcriptum a uero originali sumptum ex occupatione aliorum negociorum scribi feci signoque meo solito signaui requisitus et rogatus.